**Jautājumi un atbildes-4.**

1. **Jautājums** :

Lokālajā tāmē 1-13 sadaļā „Cokols" pozīcija Nr.35 Ekstrudētā putupolistirola biezums norādīts l00mm, savukārt Tehniskā projekta lapā AR-28 attiecīgās pozīcijas mezglos nepieciešamais materiāla biezums norādīts 50mm. Kā rīkoties pretendentam izstrādājot piedāvājumu?

**Atbilde**

Pamatu siltināšanai pielietot ekstrudēto polistirolu 50mm biezumā.

Skatīt tāmes aktualizēto redakciju 20.08.2014.

1. **Jautājums** :

Lokālajā tāmē 1-3 sadaļā „Zemes darbi" pamatu aizbēršana paredzēta ar esošo grunti. Lūdzam iepirkuma komisiju apstiprināt, ka būvniecības realizācijas laikā Pretendentam netiks pieprasīts pamatu aizbēršanas darbu veikšanai izmantot jaunpievestu grunti.

 **Atbilde**

Skatīt BK-2 lapā p.10 „Pamatu aizbēršanu veikt pa kārtām (rupjgraudainā smilts), blīvējot ar blīvēšanas iekārtām. Kārtu biezums ≤300mm, yck≥1,65t/m.”

Skatīt tāmes aktualizēto redakciju 20.08.2014.

1. **Jautājums** :

Lokālajā tāmē 1-5 Starpsienas tipa SM-6 izbūve paredzēta no Knauf MW 150mm profilu karkasa statņiem. Diemžēl ražošanas uzņēmums Knauf šādu MW 150mm statņu profilus nepiedāvā. Kādu ekvivalentu starpsienas izbūves statņu profilus drīkst piedāvāt pretendents izstrādājot piedāvājumu?

**Atbilde**

SM-6 sienas izbūvei pielietot dubulto karkasu Knauf sistēma W145, kopējais sienas biezums 200mm.

1. **Jautājums** :

Lai izstrādātu pēc iespējas korektāku piedāvājumu Pretendents lūdz iepirkuma komisiju pievienot skici un tehnisko aprakstu, kas paskaidrotu Lokālās tāmes Nr. 1-13 pozīcijās Nr. 5 līdz 7 norādītās fasādes apdares veidu.

**Atbilde**

Skatīt rasējuma lapā AR-6 griezumu 2-2.

1. **Jautājums** :

Lokālajā tāmē Nr. 1-12 sadaļā „Sienas" pozīcija Nr. 11 paredzēts tērauda karkasa balstu apšuvums pēc Knauf K253 sistēmas, savukārt Lokālajā tāmē Nr. 1-7 „Metāla kostrukcijas - karkass" paredzēts metāla konstrukciju ugunsdrošais krāsojums EI-60. Pēc izstrādātā Tehniskā projekta lapas AR-28 paredzēts tikai apšuvums pēc Knauf K253 sistēmas. Kā rīkoties pretendentam izstrādājot piedāvājumu?

**Atbilde**

Visas metāla konstrukcijas ir jāparedz nokrāsot ar ugunsdrošo krāsu, lai nodrošinātu nestspēju REI-60 pēc LBN 201-10 prasībām (ēkās ugunsnoturības pakāpe U2a).

1. **Jautājums** :

Lokālajā tāmē Nr. 1-8 sadaļā „Dzegas mezgls" apjomi visām pozīcijām norādīti 300m2, bet pēc Tehniskā projekta dzegas garums ir 200 t.m. un dzegas apšuvuma platums 600mm - izriet dzegas patiesais laukums ir 120m2 apjomā. Lūdzam precizēt tāmes sadaļas pozīciju apjomus.

**Atbilde**

Pareizs apjoms ir 120m2.

Skatīt tāmes aktualizēto redakciju 20.08.2014.

1. **Jautājums** :

Lokālās tāmes 1-9 sadaļā „Ieejas kāpnes, panduss" pēc Pretendenta veiktās apjomu pārbaudes, nav saprotams kāpēc tehniskajā specifikācijā norādīts apjoms 185m2, jo pēc horizonālās projekcijas ieejas kāpnēm un pandusam apjomiem vajadzētu sastādīt 72 - 75 m2. Lūdzam precizēt Tehnisko specifikāciju.

**Atbilde**

Pareizs apjoms ir 110m2.

Skatīt tāmes aktualizēto redakciju 20.08.2014.

1. **Jautājums** :

Lokālajā tāmē 1-8 sadaļā „Pārējie jumta darbi" pozīcijā Nr. 9 „Lūkas izkļūšanai uz jumta montāža". Lūdzam iepirkuma komisiju norādīt paredzētās lūkas ekspluatācijas īpašības?

**Atbilde**

Skatīt AR-4 LK1 asīs 1-2/C-D.

1. **Jautājums** :

Lokālajā tāmē 1-9 visām kāpņu metāla karkasa nesošajām konstrukcijām paredzēts ugunsdrošais krāsojums EI-60 (saskaņā ar Tehniskā projekta lapas BK- 20 piezīmi Nr. 2 kāpņu metāla nesošajām konstrukcijām paredzēts ugunsdrošais krāsojums EI- 60). Turpretī Lokālās tāmes 1-12 sadaļā „Griesti" pozīcijā Nr. 1 paredzēts kāpņu metāla konstrukcijas apšūt ar Knauf W635 sistēmas konstrukciju, kas ir sienu, nevis griestu izbūves sistēma. Kā rīkoties pretendentam, lai izstrādātu konkurētspējīgu piedāvājumu?

**Atbilde**

Visas metāla konstrukcijas ir jāparedz nokrāsot ar ugunsdrošo krāsu, lai nodrošinātu nestspēju REI-60 pēc LBN 201-10 prasībām (ēkās ugunsnoturības pakāpe U2a).

1. **Jautājums** :

Lokālajā tāmē Nr. 1 - 5 pozīcijā Nr. 1 „Sienu mūrēšana no F1BO blokiem ar stiegrojumu" - 474 m3 apjomā pēc Pretendenta veiktajiem aprēķiniem jau ir iekļauts Lokālajā tāmē Nr. 1 - 8 sadaļā „Parapets" pozīcijā Nr. 2 norādītais apjoms. Lūdzam iepirkuma komisiju no tehniskās specifikācijas izslēgt Lokālās tāmes Nr. 1-8 sadaļas „Parapets" pozīciju Nr. 2.

**Atbilde**

Pareizs apjoms ir 381,7m3.

Skatīt tāmes aktualizēto redakciju 20.08.2014.

1. **Jautājums** :

Lokālā tāme 1-13 sadaļā „Cokols" pēc Pretendenta veiktajiem aprēķiniem cokola apdares daļas apjomam jābūt divreiz mazākiem nekā norādīts Lokālās tāmes pozīcijās, jo saskaņā ar Tehniskā projekta lapu AR - 6 cokola augstums ir 450mm, ēkas perimetrs ir 200 t.m. izriet cokola apdares apjoms ir 90m2. Lūdzam iepirkuma komisiju veikt izmaiņas tehniskajā specifikācijā.

**Atbilde**

Cokola augstums pēc vertikālā plānojuma ir dažāds 450-650mm. Pareizais apjoms ir 130m2.

Skatīt tāmes aktualizēto redakciju 20.08.2014.

1. **Jautājums** :

10.pielikuma 3.daļā lokālā tāmē 3-5 ārējie elektrotīkli 12.rindā ir prasīts (metāla balsts TOUCHE-COLUMN h=7,2m ar pamatni TOUCHE-FOUNDATIONS) 34 gab. Pēc katalogā norādītā nosaukuma, šāds balsts ir ar iebūvētām saules baterijām un autonomo barošanu. Vai tiešām ir nepieciešamas tieši šāds balsts, kā norādīts tāmē un kura izmaksas ir vismaz 10 raizes lielākas, vai arī drīkst aizstāt šo, tāmē minēto mastu, ar cinkotu metāla apgaismojuma mastu?

**Atbilde**

Jā, drīkst izmantot cinkotu metāla apgaismojuma mastu.